**Ymwybyddiaeth Fasnachol**

Beth mae hyn yn ei olygu?

* Deall yr amgylchedd busnes.
* Gallu edrych ar sefyllfaoedd o safbwynt masnachol.

Byddwch yn datblygu’r gallu hwn drwy amryw o ffyrdd gwahanol ym mhob agwedd o’ch bywyd, megis:

**Academaidd**

* Mynychu digwyddiadau cyflogwyr a chyflwyniadau cyhoeddus ar bynciau’n ymwneud â busnes.
* Ymgymryd â chyrsiau llyfrgell/DGO: llythrennedd digidol (Cyflwyniad i ddata ariannol, marchnad a chwmnïau).
* Modiwl lleoliad cwrs.
* Canfod lleoliadau â ffocws masnachol/busnes cymhwysol.
* Mynd i baneli/digwyddiadau gyrfaoedd sector-benodol a drefnwyd gan y gwasanaeth gyrfaoedd.
* Cymryd rhan mewn gweithgareddau entrepreneuraidd trwy’r gwasanaeth gyrfaoedd.
* Traethawd estynedig – unrhyw gyfeiriadau at agweddau masnachol perthnasol.
* Deall sut y mae pwnc academaidd yn berthnasol i’r byd ehangach y tu hwnt i’r Brifysgol.
* Adnabod terminoleg a ddefnyddir ym myd masnach/busnes yn hytrach na’r derminoleg a ddefnyddir yn y byd academaidd – maent oll yn cyfeirio at yr un sgiliau a galluoedd.

**Allgyrsiol**

* Ymuno â chymdeithas myfyrwyr sy’n seiliedig ar fusnes neu fenter.
* Ymgymryd â swydd o gyfrifoldeb mewn cymdeithas a fydd yn golygu cysylltu â chyflenwyr/sefydliadau allanol, e.e. trafod i sicrhau lleoliad/cytundeb nawdd.
* Ymuno â chymdeithas myfyrwyr sy’n canolbwyntio ar alwedigaeth neu sector benodol.
* Mynychu ffeiriau gyrfaoedd, gweithdai cyflogwyr, sesiynau sgiliau a sesiynau galw heibio.

**Profiad gwaith/gwirfoddoli**

* Cymryd rhan mewn astudiaethau achos a gweithgareddau eraill a arweinir gan gyflogwyr a gynlluniwyd i ddatblygu sgiliau ymwybyddiaeth fusnes a masnachol; fel rheol gofynnir i chi ddadansoddi sefyllfa fusnes a gwneud argymhellion.
* Defnyddio profiad gwaith i gael gwell dealltwriaeth o’r byd masnachol, e.e. ystyried a oes prosesau y gellir eu gwella, adnabod cystadleuwyr, ystyried a ellir gwella delwedd y sefydliad, ac os felly sut?
* Rhedeg eich busnes eich hun.
* Sesiynau blasu a lleoliadau gwaith GO Wales (gofynion cymhwysedd)

**Arall**

* Cofrestru i gael y newyddion busnes diweddaraf o ffynonellau awdurdodol.
* Dilyn marchnad neu sector sydd o ddiddordeb i chi, er enghraifft drwy ddarllen cyhoeddiadau arbenigol a phroffesiynol.
* Ymchwilio i sectorau trwy edrych ar wefannau sy’n arbenigo ar yrfaoedd, e.e. Target Jobs, Inside Careers a Prospects.
* Cwblhau ymarferion ‘basged i mewn’ ar-lein.
* Gwylio’r teledu! Mae Dragons Den a The Apprentice yn bwrw goleuni ar y byd masnachol. Mae Working Lunch a The Money Programme yn ddefnyddiol hefyd.
* Bod yn gyfarwydd â rhai fframweithiau busnes cyffredin e.e. dadansoddiadau SWOT neu PEST.
* Disgrifio unrhyw rôl rydych wedi’i chael yn codi arian neu drafod arian e.e. codi arian i ddigwyddiad neu elusen, gweithredu fel trysorydd i gymdeithas. Er enghraifft “Bum yn drysorydd ar gyfer digwyddiad a gododd £1000 i helpu i gefnogi…”
* Darllen yr adrannau busnes yn y wasg yn rheolaidd.
* Codi nawdd at unrhyw ddiben oddi wrth sefydliadau masnachol.
* Lawrlwytho podlediadau busnes.
* Cymryd rhan mewn cylchoedd trafod cwmni/diwydiant/sector (e.e. LinkedIn).
* Rhyngweithio â gwahanol fathau o bobl fusnes proffesiynol ar sail un-i-un yn eich cylch o gymheiriaid, ffrindiau a chydnabod.
* Codi cyllid i gychwyn busnes (benthyciadau neu grantiau, ac ati).